open-index/open-wikipedia-markdown huggingface dataset:
Βρατίσλαος Β΄ της Βοημίας

Ο **Βρατίσλαος Β΄**, τσεχικά Vratislav II. ( ; - 14 Ιανουαρίου 1092) από τον Οίκο των Πρεμυσλιδών ήταν πρώτα δούκας (1061-85) και μετά βασιλιάς (1085-92) της Βοημίας.

Ήταν ο δευτερότοκος γιος του Μπρετίσλαφ Α΄ δούκα της Βοημίας και της Τζούντιθ των Σβέιφουρτ, κόρης του Ερρίκου μαργράβου του Νόρντγκαου.

Το 1055, όταν απεβίωσε ο πατέρας του, ο μεγαλύτερος αδελφός του Σπυτίνιεφ Β΄ έγινε δούκας της Βαυαρίας και ο Βρατίσλαος Β΄ δούκας του Ολομόουτς στη Μοραβία. Όταν διαπληκτίστηκε με τον αδελφό του, εξορίστηκε στην Ουγγαρία. Με τη βοήθεια της Ουγγαρίας ξαναπήρε το Ολομόουτς και συμφιλιώθηκε με τον αδελφό του. Το 1061 απεβίωσε ο Σπυτίνιεφ Β΄ και τον διαδέχθηκε ως δούκας της Βοημίας. Ο Ερρίκος Δ΄ της Γερμανίας του απένειμε τιμητικά τον τίτλο του βασιλιά για τη διάρκεια της ζωής του (και όχι κληρονομικά).

## Οικογένεια
Πρώτα νυμφεύτηκε τη Μαρία, αλλά αυτή απεβίωσε κατά τη διάρκεια πρόωρης γέννας.

Το 1057 νυμφεύτηκε για δεύτερη φορά με την Αδελαΐδα των Άρπαντ, κόρη του Ανδρέα Α΄ της Ουγγαρίας και είχε τα εξής τέκνα:
* Ιουδήθ 1056/58-1086, παντρεύτηκε τον Βλάντισλαφ Α΄ των Πιαστ δούκα της Πολωνίας.
* Μπρετίσλαφ Β΄ π. 1060-1100, δούκας της Βοημίας.

Το 1061 απεβίωσε η Αδελαΐδα και νυμφεύτηκε για τρίτη φορά με τη Σβατάβα των Πιάστ, κόρη του  Καζιμίρ Α΄ δούκα της Πολωνίας και είχε τέκνα:
* Μποζιβόι Β΄ π. 1064-1124, δούκας της Βοημίας.
* Βλαδίσλαος Α΄ απεβ. 1125, δούκας της Βοημίας.
* Σομπιέσλαφ Α΄ απεβ. 1140, δούκας της Βοημίας.
* Γιούντιτ/Ιουδήθ π. 1066-1108, παντρεύτηκε τον Βίπρεχτ Β΄ του Γκρόιτς.

## Αναφορές
*Vratislav Vaníček: *Vratislav II. (I.). První český král*. Vyšehrad 2004, ISBN 80-7021-655-7
*Hans Patze: *Die Pegauer Annalen, die Königserhebung Wratislaws v. Böhmen und die Anfänge der Stadt Pegau.* JGMODtl 12, 1963, 1-62
*Percy Ernst Schramm: *Böhmen und das Regnum: Die Verleihung der Königswürde an die Herzöge von Böhmen (1085/86,1158,1198/1203) (Adel und Kirche. G. Tellenbach z. 65. Geb.* Hrsg. Josef Fleckenstein-K. Schmid, 1968), 346-364.

Κατηγορία:Οίκος των Πρεμυσλιδών
Κατηγορία:Δούκες της Βοημίας
Σημαία του Όμπλαστ του Βόλγκογκραντ

Η **Σημαία του [[Όμπλαστ του Βολγκογκράντ]]**, ενός ομοσπονδιακού υποκείμενου της Ρωσίας, εγκρίθηκε τον Ιούνιο του 2000. Η σημαία αποτελείται από ένα κόκκινο πεδίο, που αντιπροσωπεύει το θάρρος και το αίμα εκείνων που πολέμησαν για τη Ρωσία και την περιφέρεια, με δύο μπλε κάθετες ρίγες αριστερά, που αντιπροσωπεύουν τους ποταμούς Βόλγα και Ντον. Επίσης, υπάρχει μια άσπρη εικόνα του αγάλματος Η Μητέρα Πατρίδα Καλεί. Η αναλογία της σημαίας είναι 2:3.

## Αναφορές
* Σημαίες του Κόσμου

Κατηγορία:Όμπλαστ του Βολγκογκράντ
Αναστασία (κόρη του Κωνστάντιου Α΄ Χλωρού)

Η **Αναστασία** ήταν κόρη του Κωνστάντιου Α΄ και της συζύγου του Θεοδώρας και ετεροθαλής αδερφή του Κωνσταντίνου Α΄. Παντρεύτηκε τον Ρωμαίο συγκλητικό Βασσιανό μετά από εντολή του αδερφού της που ήθελε να κάνει τον Βασσιανό Καίσαρα προκειμένου να βελτιώσει τις σχέσεις του με τον συναυτοκράτορα Λικίνιο αφού ο αδερφός του Βασιανού ήταν πιστός οπαδός του Λικίνιου. Όμως ο Λικίνιος διαφώνησε με την προαγωγή του Βασσιανού  και έβαλε τον Βασσιανό να συνωμοτήσει εναντίον του Κωνσταντίνου. Ο Κωνσταντίνος ενημερώθηκε για την υπόθεση και διέταξε την εκτέλεσή του. Αυτό το γεγονός οδήγησε στην οριστική ρίξη ανάμεσα στον Κωνσταντίνο και τον Λικίνιο.

## Παραπομπές


Κατηγορία:Ρωμαίοι
Μιτσίκο Κακουτάνι

Η **Μιτσίκο Κακουτάνι** (角谷 美智子, **Kakutani Michiko**, γεννήθηκε στις 9 Ιανουαρίου 1955) είναι αμερικανίδα βραβευμένη με Πούλιτζερ κριτικός λογοτεχνίας των ''New York Times''.

## Βιογραφία
Η Κακουτάνι, η οποία είναι ιαπωνικής και αμερικανικής καταγωγής, γεννήθηκε στο Νιου Χέιβεν του Κονέκτικατ. Είναι το μόνο παιδί του μαθηματικού Σιζούο Κακουτάνι. Έλαβε το μάστερ της στην αγγλική λογοτεχνία από το Πανεπιστήμιο του Yale το 1976, όπου σπούδασε, μεταξύ άλλων, υπό τον συγγραφέα και καθηγητή της Τζον Χέρσυ.

Αρχικά εργάστηκε ως δημοσιογράφος της ''Washington Post'' και, στη συνέχεια, από το 1977 έως το 1979 για το περιοδικό *[[Time]]*, όπου είχε εργαστεί και ο Χέρσει. Το 1979 εντάχθηκε τους *New York Times* ως δημοσιογράφος και από το 1983 είναι κριτικός λογοτεχνίας της εφημερίδας. Έχει κερδίσει δημοσιότητα λόγω των κατά καιρώ σκληρών κριτικών που έχει κάνει για μερικούς εξέχοντες συγγραφείς.

## Βραβεία
* 1998: Βραβείο Πούλιτζερ για την Κριτική

## Αναφορές


## Εξωτερικοί σύνδεσμοι
* 

Κατηγορία:Αμερικανοί κριτικοί της λογοτεχνίας
Σημαία του Αυτόνομου θύλακα Τσουκότκα

[μικρογραφία|250x250εσ|Η σημαία του [Αυτόνομος θύλακας Τσουκότκα|Αυτόνομου θύλακα Τσουκότκα]]
Η **Σημαία του Αυτόνομου θύλακα Τσουκότκα**, στην Ρωσική Ομοσπονδία, περιέχει ένα μπλε πεδίο με ένα άσπρο τρίγωνο στα αριστερά. Στο κέντρο υπάρχει ένας κύκλος που περιέχει την Ρωσική εθνική σημαία, που περιβάλλεται από έναν παχύ κίτρινο κύκλο.

Το μπλε είναι το εθνικό χρώμα των Τσούκτσι. Συμβολίζει επίσης τα ποτάμια εντός της επικράτειας του αυτόνομου θύλακα. Το λευκό συμβολίζει τον πάγο και το χιόνι, που καλύπτει την Τσουκότκα το μεγαλύτερο μέρος του έτους. Το κίτρινο συμβολίζει τον ήλιο, την ελπίδα, και τη φιλία.

Η σημαία καθιερώθηκε σε απροσδιόριστη ημερομηνία. Οι αναλογίες είναι 2:3.

## Αναφορές
* Σημαίες του Κόσμου
Κατηγορία:Αυτόνομος θύλακας Τσουκότκα
Ιωάννης Λίτσιος

Ο **Ιωάννης Λίτσιος** (1890 - ;) ήταν Έλληνας πολιτικός και δικηγόρος.

## Βιογραφικά στοιχεία

Γεννήθηκε στο Γριζάνι Τρικάλων και ήταν γιος του Παναγιώτη Λίτσιου. Σπούδασε νομικά και ιδιώτευσε ως δικηγόρος..

Εξελέγη βουλευτής Τρικάλων τον Μάρτιο του 1933, αντί του Αποστόλου Παγκούτσου και επανεξελέγη στις εκλογές του 1935, του 1936 και του 1946 (Λαϊκό Κόμμα).

## Παραπομπές


Κατηγορία:Βουλευτές Τρικάλων
Κατηγορία:Βουλευτές εκλεγμένοι με το Λαϊκό Κόμμα
Φλαβία Μαξιμιανή Θεοδώρα

Η **Φλαβία Μαξιμιανή Θεοδώρα**, λατιν. *Flavia Maximiana Theodora* (άκμασε το 293) ήταν κόρη της Ευτροπίας και του πρώτου συζύγου της Αφράνιου Αννιβαλιανού συγκλητικού, ή του δεύτερου συζύγου της Μαξιμιανού Αυτοκράτορα της Δύσης. Η Φλ. Μ. Θεοδώρα έγινε η σύζυγος του Κωνστάντιου Α΄ του *Χλωρού*.

## Οικογένεια
Προκειμένου να ενισχύσει τη δυναστική σχέση μεταξύ του ίδιου και του Μαξιμιανού, όταν ο Μαξιμιανός τον διόρισε ως Καίσαρα (κατώτερο Αυτοκράτορα) στη Δύση, ο Κωνστάντιος Α΄ ο Χλωρός χώρισε την πρώτη σύζυγό του Αγία Ελένη, με την οποία είχαν έναν γιο (τον Κωνσταντίνο Α΄ τον *Μεγάλο*), και νυμφεύτηκε τη Θεοδώρα. Είχαν τέκνα:.
* Φλάβιος Δαλμάτιος απεβ. 337, ύπατος (consul) το 333.
* Ιούλιος Κωνστάντιος απεβ. 337, πατρίκιος.
* Αννιβαλιανός.
* Φλ. Ι. Κωνσταντία μετά το 293-π.330, παντρεύτηκε τον Λικίνιο Αυτοκράτορα (εξουσίασε μαζί με άλλους πέντε) και πέντε φορές ύπατο. 
* Αναστασία 4ος αι., παντρεύτηκε τον Βασσιανό συγκλητικό.
* Ευτροπία απεβ. 350, παντρεύτηκε τον Βίριο Νεποτιανό.

## Παραπομπές


Κατηγορία:Ρωμαίες Αυτοκράτειρες
Μιχαήλ Σαμαράς

Ο **Μιχαήλ Σαμαράς** ήταν Έλληνας πολιτικός, δικηγόρος και αλευροβιομήχανος.

## Βιογραφικά στοιχεία

Με βλάχικη καταγωγή από την Κρανιά Ασπροποτάμου γεννήθηκε στα Τρίκαλα το 1886 όπου και μεγάλωσε. Σπούδασε νομικά.

Εξελέγη βουλευτής Θεσσαλονίκης στις εκλογές του 1923 με το Κόμμα των Φιλελευθέρων και επανεξελέγη το 1928, 1932, 1933 και το 1936. Εξορίστηκε κατά την δικτατορία Μεταξά και πέθανε στο Μαρούσι (Αθήνα) το 1942.

## Παραπομπές


Κατηγορία:Βουλευτές Θεσσαλονίκης
Μπέζος

Το επώνυμο **Μπέζος/Μπέζου** πιθανόν αναφέρεται στους:

* Γιάννης Μπέζος (γεν. 1956), Έλληνας ηθοποιός και σκηνοθέτης
* Ηρώ Μπέζου (γεν. 1988), Ελληνίδα ηθοποιός
* Αντώνης Κωστής (1905–1943), Έλληνας τραγουδοποιός
* Τζεφ Μπέζος (γεν. 1964), Αμερικανός επιχειρηματίας

Κατηγορία:Ελληνικά επώνυμα
Διοργανώσεις Ε.Π.Σ. Μακεδονίας 1945–46

Το πρώτο μεταπολεμικό πρωτάθλημα της ΕΠΣ Μακεδονίας διεξήχθη σε τρεις κατηγορίες με τη συμμετοχή συνολικά 14 συλλόγων. Η τελετή έναρξης έγινε στις 28 Οκτωβρίου 1945 στο γήπεδο του ΠΑΟΚ με 13 συλλόγους παρόντες (εκτός του Θερμαϊκού). Πρωταθλήτρια ανακηρύχθηκε η ομάδα του Άρη, στη Β΄ Κατηγορία η ομάδα του Απόλλωνα Καλαμαριάς και στη Γ΄ ο Π.Ο. Ξηροκρήνης.

## Α΄ Κατηγορία
Συμμετείχαν 6 σύλλογοι και το πρωτάθλημα κατέκτησε ο Άρης που στη συνέχεια κατέκτησε και το Πανελλήνιο Πρωτάθλημα. 

Ο Άρης ξεκίνησε το πρωτάθλημα με ανέλπιστη ήττα από το Μακεδονικό (με 3-4), νίκησε την ΜΕΝΤ με 1-4, έφερε ισοπαλία με τον Μέγα Αλέξανδρο Θεσσαλονίκης (2-2) και ηττήθηκε από τον Ηρακλή (με 2-1). Με την έλευση του 1946 ο Άρης εμφάνισε κατακόρυφη αγωνιστική βελτίωση και νίκησε διαδοχικά τον ΠΑΟΚ (με 2-4), το Μακεδονικό (με 1-5), την ΜΕΝΤ (5-0), τον Μέγα Αλέξανδρο Θεσσαλονίκης (με 2-4), ξανά τον ΠΑΟΚ (με 2-0) και τέλος τον Ηρακλή (με 3-1).

## Β΄ Κατηγορία
Πρωταθλήτρια ήταν η ομάδα του Απόλλωνα Καλαμαριάς. που προβιβάστηκε στην Α , ενω ο Ολυμπιακός Τερψιθέας υποβιβάστηκε στη Γ΄ κατηγορία.

Συμμετείχαν 4 σύλλογοι:.
*Απόλλων Καλαμαριάς
*Μελιτεύς Θεσσαλονίκης
*Αίας
*Ολυμπιακός Τερψιθέας

## Γ΄ Κατηγορία
Πρωταθλήτρια ήταν η ομάδα του Π.Ο. Ξηροκρήνης. αλλά στη Β΄ κατηγορία της επόμενης περιόδου αγωνίστηκε ο Μαραθώνας.

Συμμετείχαν 4 σύλλογοι:
*Π.Ο. Ξηροκρήνης
*Μαραθών Κουρί
*Θερμαϊκός Θεσσαλονίκης
*Αρμενική Ένωσις

## Παραπομπές

Κατηγορία:Εγχώρια ποδοσφαιρικά πρωταθλήματα 1945-1946
Κατηγορία:Ε.Π.Σ. Μακεδονίας
Σημαία του Όμπλαστ της Βόλογκντα

δεξιά|μικρογραφία|Σημαία του Όμπλαστ της Βόλογκντα
Η **σημαία του [[Όμπλαστ της Βόλογκντα]]**, ενός ομοσπονδιακού υποκείμενου της Ρωσίας, υιοθετήθηκε στις 26 Νοεμβρίου 1997. Η σημαία περιέχει ένα άσπρο πεδίο με μία κόκκινη ρίγα στα δεξιά. Πάνω αριστερά υπάρχει η σφραγίδα της Βόλογκντα. Η σφραγίδα, που περιβάλλεται από ένα κόκκινο φόντο, εμφανίζει ένα χέρι που βγαίνει από ένα σύννεφο, κρατώντας μία υδρόγειο και ένα σπαθί. Ένα στέμμα βρίσκεται πάνω από το χέρι. Η αναλογία της σημαίας είναι 2:3.

## Αναφορές
* Σημαίες του Κόσμου

Κατηγορία:Όμπλαστ της Βόλογκντα
Σημαία της Δημοκρατίας των Σαχά

Η **σημαία της [[Δημοκρατία των Σαχά|Δημοκρατίας των Σαχά]]**, στη Ρωσική Ομοσπονδία, είναι οριζόντια σημαία με τέσσερις ρίγες. Από πάνω προς τα κάτω, η γαλάζια ρίγα καλύπτει το 3/4 της σημαίας, η άσπρη το 1/16, η κόκκινη το 1/16, και η πράσινη το 1/8 της σημαίας. Η γαλάζια λωρίδα έχει ένα άσπρο δίσκο στο κέντρο. Η διάμετρος του δίσκου είναι ίση με τα 2/5 του πλάτους της σημαίας.

Ο δίσκος αντιπροσωπεύει τον βόρειο ήλιο. Το γαλάζιο, το άσπρο και το πράσινο αντιστοιχούν στον ουρανό, το χιόνι, την τάιγκα και το τοπίο αντίστοιχα. Το κόκκινο συμβολίζει το θάρρος και την επιμονή των ανθρώπων. Σύμφωνα με το σύνταγμα της Δημοκρατίας των Σαχά, ο άσπρος δίσκος αντιπροσωπεύει το λευκό ήλιο του αρκτικού ουρανού, ενώ ο συνδυασμός του μπλε, του λευκού και το κόκκινου αντιπροσωπεύουν την θέση της Δημοκρατίας των Σαχά στην Ρωσική Ομοσπονδία.

## Παραπομπές


## Εξωτερικοί σύνδεσμοι
* Σημαίες του Κόσμου
Κατηγορία:Δημοκρατία των Σαχά
Σημαία της Δημοκρατίας της Μαρί Ελ

[δεξιά|μικρογραφία|250x250εσ|Σημαία της [Δημοκρατία της Μαρί Ελ]]
[δεξιά|μικρογραφία|250x250εσ|Σημαία της[ Δημοκρατία της Μαρί Ελ (2006–2011)]]
δεξιά|μικρογραφία|250x250εσ|Παλιά σημαία της Δημοκρατίας της Μαρί Ελ (1992–2006)
δεξιά|μικρογραφία|250x250εσ|Παλιά σημαία της Μαρί Ελ. Χρησιμοποιήθηκε την Σοβιετική περίοδο, όπου η Μαρί Ελ αποτελούσε Αυτόνομη Σοβιετική Σοσιαλιστική Δημοκρατία εντός της Ρωσικής ΣΟΣΔ (1954-1992)
Η **σημαία της [[Δημοκρατία της Μαρί Ελ|Δημοκρατίας της Μαρί Ελ]],** είναι η σημαία ενός ομοσπονδιακού υποκείμενου και δημοκρατίας στην Ρωσική Ομοσπονδία. Εγκρίθηκε ομόφωνα από το Κοινοβούλιο της Μαρί Ελ στις 30 Νοεμβρίου 2006. 

## Περιγραφή
Η Σημαία της Δημοκρατίας της Μαρί Ελ αποτελείται από ένα άσπρο φόντο, το οποίο έχει έναν σκούρο κόκκινο σταυρό των Μαρί. Επίσης υπάρχει ένα μπλε και ένα κόκκινο πεδίο. Η σημαία έχει αναλογία 3:4:3. 

## Προηγούμενες σημαίες
Εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας, χρησιμοποιούταν μια παραλλαγή της σημαίας της Ρωσικής ΣΟΣΔ με το όνομα της δημοκρατίας κάτω από το σφυροδρέπανο. 

Από το 1992 έως το 2006, η Μαρί Ελ χρησιμοποίησε διαφορετική σημαία. Αυτή η σημαία είχε οριζόντιες γραμμές και αναλογία 1:2:1. Στο άσπρο πεδίο, εμφανίζεται ο Σταυρός των Μαρί και από κάτω, το όνομα της δημοκρατίας.

## Αναφορές
* Σημαίες του Κόσμου: Σημαίες της Μαρί Ελ
Κατηγορία:Μαρί Ελ
Σημαία του Όμπλαστ της Σαχαλίνης

Η **Σημαία του [[Όμπλαστ της Σαχαλίνης]]** εμφανίζει ένα λευκό περίγραμμα της Σαχαλίνης και των Κουριλών σε φόντο τιρκουάζ. Εγκρίθηκε στις 28 Νοεμβρίου 1995, και σχεδιάστηκε από τον Βιτάλι Εβγκένιεβιτς Γκόμιλεφς. 

Κατηγορία:Όμπλαστ της Σαχαλίνης
Ακμή (αστρολογία)

Στην αστρολογία, **ακμή** είναι η φανταστική γραμμή που χωρίζει ένα ζευγάρι διαδοχικών ζωδίων στον ζωδιακό κύκλο ή στους οίκους στο ωροσκόπιο.

Επειδή ο ηλιακός δίσκος έχει διάμετρο περίπου μισού βαθμού, είναι πιθανό ο Ήλιος να διαπεράσει την ακμή καθώς μετακινείται στον ουρανό. Όταν συμβαίνει αυτό τη στιγμή της γέννησης κάποιου, ένα τέτοιο πρόσωπο λέγεται ότι είναι "γεννημένο στην ακμή" και κάποιοι πιστεύουν ότι η ζωή του επηρεάζεται από τα χαρακτηριστικά και των δύο ζωδίων. Για παράδειγμα, εάν ένα άτομο γεννήθηκε όταν ο Ήλιος (κατά σύμβαση το σημείο στο κέντρο του ηλιακού δίσκου) βρισκόταν σε 29 μοίρες, 50 λεπτά στο Δίδυμο, τότε θα μπορούσε κανείς να πει ότι γεννήθηκε στην ακμή του Διδύμου και του Καρκίνου. Μεγάλο μέρος του ηλιακού δίσκου ήταν στην πραγματικότητα στον Καρκίνο, παρόλο που το κέντρο ήταν στο Δίδυμο.

Κατηγορία:Αστρολογία
Νότιες διάλεκτοι της ισπανικής γλώσσας

μικρογραφία|Διαλεκτολογικός χάρτης της ισπανικής γλώσσας στην Ιβηρική χερσόνησο. Στις αποχρώσεις του κόκκινου οι νότιες διάλεκτοι.
Οι **νότιες διάλεκτοι της ισπανικής γλώσσας** **στην Ιβηρική χερσόνησο** αποτελούν ένα σύνολο ιδιωμάτων και ανεξάρτητων διαλέκτων που μοιράζονται ορισμένα στοιχεία που τις διαφοροποιούν από τις αντίστοιχες βόρειες. Ιστορικά προέκυψε από μετατροπές των μεσαιωνικών ισπανικών οι οποίες, στο επίπεδο της φωνολογίας, δεν επηρέασαν τις βόρειες, πιο συντηρητικές διαλέκτους. Φωνολογικά παρουσιάζουν σύγχυση του ουρανικού πλαγίου με το ουρανικό προσεγγιστικό φώνημα, εξασθένιση και απώλεια του /s/ και του ενδοφωνηεντικού /d/ και, σπανιότερα, ρωτακισμό και διατήρηση του δασέως φωνήματος /h/. Όπως και στην ευρύτερη διαλεκτολογική κατανομή των ισπανικών στην Ιβηρική, υφίσταται ένας ξεκάθαρος διαχωρισμός μεταξύ ανατολικών και δυτικών διαλέκτων, κάτι που διαφαίνεται κυρίως στις δύο ανδαλουσιανικές διαλέκτους. 

Αναλυτικά οι νότιες διάλεκτοι είναι:
* Ισπανική διάλεκτος των Κανάριων Νήσων
* Ισπανική διάλεκτος της Εξτρεμαδούρα
* Ισπανική διάλεκτος της Καστίλλης-Λα Μάντσα
* Ισπανική διάλεκτος της Μούρθια
* Ανατολική ανδαλουσιανική διάλεκτος
* Δυτική ανδαλουσιανική διάλεκτος

## Παραπομπές


## Εξωτερικοί σύνδεσμοι
* Χάρτης με τις ισογλώσσες που διαχωρίζουν τις νότιες από τις βόρειες ισπανικές διαλέκτους
Σημαία του Νταγκεστάν

Η **σημαία** της **Δημοκρατίας του Νταγκεστάν **υιοθετήθηκε μετά την μετατροπή της ΑΣΣΔ του Νταγκεστάν στην Δημοκρατία του Νταγκεστάν εντός της Ρωσικής Ομοσπονδίας. Η σημαία υιοθετήθηκε επίσημα στις 26 Φεβρουαρίου του 1994. Η σημαία είναι τρίχρωμη. Το πράσινο αντιπροσωπεύει το Ισλάμ, το μπλε αντιπροσωπεύει την Κασπία Θάλασσα, και το κόκκινο αντιπροσωπεύει το θάρρος και την πίστη. Στις 19 Νοεμβρίου 2003, η αναλογία της σημαίας άλλαξε από την αρχική 1:2 σε 2:3.

## Ιστορία
Μετά την ίδρυσή της από τμήματα της Ορεινής Δημοκρατίας του Βόρειου Καυκάσου το 1921, η Αυτόνομη Σοβιετική Σοσιαλιστική Δημοκρατία του Νταγκεστάν είχε αρκετές σημαίες, όπου υπήρχε το πρότυπο που χρησιμοποιούταν και στις άλλες ΑΣΣΔ. Στην συνέχεια, η ΑΣΣΔ του Νταγκεστάν είχε μία σημαία βασισμένη σε αυτήν της Ρωσικής ΣΟΣΔ, με την προσθήκη της επιγραφής ДАССР. Με την πτώση της Σοβιετικής Ένωσης, το γράμμα А (για την λέξη Автономная, που σημαίνει αυτόνομος) αφαιρέθηκε και στην σημαία υπήρχε η επιγραφή "ДССР". Μετά, από το 1993 έως το 1994 χρησιμοποιήθηκε μια σημαία με μπλε και κίτρινες ρίγες. Η χρήση της σημερινής τρίχρωμης σημαίας ξεκίνησε το 1994.

## Δείτε επίσης
* Εθνόσημο του Νταγκεστάν

## Παραπομπές

Κατηγορία:Νταγκεστάν
Δυτική ανδαλουσιανική διάλεκτος

Η **δυτική ανδαλουσιανική διάλεκτος** είναι μία εκ των νότιων διαλέκτων της ισπανικής γλώσσας στην Ιβηρική χερσόνησο. Παρότι τα ανδαλουσιανικά ιδιώματα συχνά εντάσσονται σε μια κοινή **ανδαλουσιανική διάλεκτο**, οι διαφορές μεταξύ των δύο κύριων ιδιωματικών μπλοκ είναι τέτοιες που κάνουν απαραίτητη τη διαφοροποίησή τους, ακολουθώντας ταυτόχρονα το έτερο διακριτικό κριτήριο της ισπανικής διαλεκτολογίας μεταξύ δυτικών και ανατολικών διαλέκτων. Η δυτική διάλεκτος εκτείνεται στις επαρχίες της Ουέλβα, Σεβίλλης, Κάδιθ και εν μέρει σε αυτές της Μάλαγα και Κόρδοβας και χαρακτηρίζεται από μια αυξομειούσα χρήση ανά περιοχή και κοινωνική ομάδα.

## Χαρακτηριστικά
Οι κύριες διαφορές μεταξύ των ανδαλουσιανικών διαλέκτων μεταξύ τους και σε σχέση με τις υπόλοιπες ισπανικές διαλέκτους εντοπίζονται στο φωνολογικό επίπεδο και στο λεξιλόγιο. Στη φωνολογία, τα δυτικά ανδαλουσιανικά δεν διαθέτουν τα ανοικτά φωνηεντικά φωνήματα των ανατολικών ενώ χαρακτηρίζονται από την, περιορισμένη πάντα, παρουσία δασέων αλλοφώνων του άηχου υπερωικού /x/. Στις ακτές της Μεσογείου και του Ατλαντικού εμφανίζουν το οδοντικό αλλόφωνο [θ] του φωνήματος που προέκυψε από τη σύγχυση των μεσαιωνικών φωνημάτων /dz/, /ts/, /s/ και /z/ (θεθέο) ενώ η Σεβίλλη και η επαρχία της Κόρδοβας και η περιοχή της Αντεκέρα εμφανίζουν το οδοντικό-φατνιακό αλλόφωνο [s]. Στη γραμματική, τα δυτικά ανδαλουσιανικά χαρακτηρίζονται από τη χρήση της αντωνυμίας *ustedes* με το δεύτερο πρόσωπο πληθυντικού των ρημάτων (π.χ. ustedes cantáis).

Γενικότερα η ιστορική πρωτοκαθεδρία της Σεβίλλης έχει ασκήσει μια ιδιαίτερη επιρροή στη διαμόρφωση ενός περιφερειακού προτύπου που χαίρει αξιόλογου κύρους, σε αντίθεση με τις περισσότερες διαλέκτους που δεν διαθέτουν κάποιο έγκυρο πρότυπο. Εντούτοις, οι νεότεροι ομιλητές που προέρχονται από παραδοσιακές επικράτειες των δυτικών ανδαλουσιανικών όπως η Μάλαγα σταδιακά τείνουν προς την διαλεκτική ισοπέδωση, συγκλίνοντας προς τις διαλέκτους της Καστίλλης-Λα Μάντσα.

## Παραπομπές


Κατηγορία:Νότιες διάλεκτοι της ισπανικής γλώσσας
Ελληνιστική αστρολογία

Η **ελληνιστική αστρολογία** είναι παράδοση της ωροσκοπικής αστρολογίας που αναπτύχθηκε και ασκήθηκε στην ύστερη ελληνιστική περίοδο μέσα και γύρω από την περιοχή της Μεσογείου, ειδικά στην Αίγυπτο. Τα κείμενα και η τεχνική ορολογία αυτής της παράδοσης της αστρολογίας ήταν σε μεγάλο βαθμό γραμμένη στα ελληνικά (ή μερικές φορές και στα λατινικά). Η παράδοση προήλθε κάποια στιγμή γύρω στα τέλη του 2ου ή στις αρχές του 1ου αιώνα π.Χ. και στη συνέχεια ασκήθηκε μέχρι τον 6ο ή τον 7ο αιώνα μ.Χ. Αυτός ο τύπος αστρολογίας αναφέρεται συνήθως ως "ελληνιστική αστρολογία" επειδή αναπτύχθηκε στην ύστερη ελληνιστική περίοδο, αν και συνέχισε να ασκείται για αρκετούς αιώνες μετά το τέλος αυτού που οι ιστορικοί συνήθως χαρακτηρίζουν ως ελληνιστική εποχή.

## Παραπομπές


Κατηγορία:Αστρολογία
Μπέριλ Μπάρλετ

Η **Μπέριλ Μπάρλετ** (*[[αγγλικά]]: Beryl Bartlett*), (1925-? ) ήταν πρωταθλήτρια της αντισφαίρισης από τη Νότια Αφρική.

Το 1951 έπαιξε στον τελικό του διπλού γυναικών του Ρολάν Γκαρός με συμπαίκτρια την Μπάρμπαρα Σκόφιλντ όπου κι έχασαν από τις Ντόρις Χαρτ και Σίρλεϊ Φράι. Την ίδια χρονιά κέρδισε το τουρνουά "plate" του Γουίμπλεντον''.

Στο Πρωτάθλημα αντισφαίρισης Ανατολικής Μεσογείου και το 1951 ήταν πρώτη στο διπλό γυναικών με συμπαίκτρια την Γκεμ Χόχιν και δεύτερη στο διπλό μεικτό με συμπαίκτη τον Φελιτσίσιμο Άμπον.

## Παραπομπές


Κατηγορία:Νοτιοαφρικανές αθλήτριες της αντισφαίρισης
Σκωτική παρτίδα

Η **Σκωτική παρτίδα** *(Scotch Game) είναι [[Άνοιγμα (σκάκι)|άνοιγμα]] στο [[σκάκι]] το οποίο χαρακτηρίζεται από τις κινήσεις (σε [[αλγεβρική σκακιστική γραφή]])*
# ε4 ε5
# Ιζ3 Ιγ6
# δ4

## Εξωτερικοί σύνδεσμοι
Αγγλόφωνα βικιβιβλία: 

Κατηγορία:Σκακιστικά ανοίγματα
Βογιατζής

Το επώνυμο **Βογιατζής** πιθανόν αναφέρεται στους:

* Γεώργιος Βογιατζής (1913–2003), Έλληνας πολιτικός 
* Γιάννης Βογιατζής (ηθοποιός) (γενν. 1927), Έλληνας ηθοποιός
* Γιάννης Βογιατζής (τραγουδιστής) (1934-2023), Έλληνας τραγουδιστής
* Λευτέρης Βογιατζής (1944–2013), Έλληνας ηθοποιός και σκηνοθέτης του θεάτρου
* Μηνάς Βογιατζής (1953-2007), Έλληνας ποδοσφαιριστής
* Σάββας Βογιατζής, Έλληνας ποδοσφαιριστής
* Στέλιος Βογιατζής (γεν. 1963), Έλληνας ποδοσφαιριστής

Κατηγορία:Ελληνικά επώνυμα
Σάντρα Ρέινολντς Πράις

Η **Σάντρα Ρέινολντς Πράις** (αγγλ. *Sandra Reynolds Price,* γενν. 4 Μαρτίου 1934, Μπλουμφοντέιν) είναι πρώην πρωταθλήτρια της αντισφαίρισης από τη Νότια Αφρική.

Η Ρέινολντς είναι η μόνη νοτιοαφρικανή αντισφαιρίστρια που έχει φτάσει ποτέ στον τελικό του Γουίμπλεντον στο απλό. Το 1960 έχασε από τη Μαρία Μπουένο με 8-6, 6-0. Το 1961 κέρδισε την πρώτη θέση στο απλό καθιστώντας την τον μοναδικό παίκτη της Νότιας Αφρικής (άνδρας ή γυναίκα) που κέρδισε πρώτος έναν τελικό Γκράμ σλαμ. Ήταν δεύτερη το 1959 στο Αμερικανικό Όπεν χάνοντας στον τελικό από τη Σάλι Μούρ. Κέρδισε τρία συνεχόμενα γερμανικά πρωταθλήματα, το 1960, το 1961 και το 1962. Ήταν δεύτερη στο διεθνές ιταλικό πρωτάθλημα του 1959, και πρώτη στο απλό στο Πρωτάθλημα αντισφαίρισης Ανατολικής Μεσογείου το 1959.

Σύμφωνα με την Daily Telegraph και την Daily Mail, η Ρέινολντς ήταν στην πρώτη δεκάδα στον κόσμο από το 1959 έως το 1962, φθάνοντας στο No 3 το 1960.

Με συμπαίκτρια στο διπλό γυναικών τη Ρένι Σούρμαν Χέιγκουορθ κέρδισαν το Αυστραλιανό Πρωτάθλημα του 1959 και το Γαλλικό Πρωτάθλημα του 1959, του 1961 και του 1962. Επιπλέον, ήταν οι δεύτερες στο Γουίμπλεντον το 1960 και το 1962. Με συμπαίκτη τον Μπομπ Μαρκ στο μεικτό κέρδισαν το 1959 το Αυστραλιανό Πρωτάθλημα.

## Παραπομπές


Κατηγορία:Νοτιοαφρικανές αθλήτριες της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Γκαμπί του Έβανς

Το **Γκαμπί του Έβανς** είναι άνοιγμα στο σκάκι το οποίο χαρακτηρίζεται από τις κινήσεις (σε αλγεβρική σκακιστική γραφή)

# ε4 ε5
# Ιζ3 Ιγ6
# Αγ4 Αγ5
# β4

## Εξωτερικοί σύνδεσμοι
* Αγγλόφωνα βικιβιβλία: 

Γκαμπι Εβανς
Διοργανώσεις Ε.Π.Σ. Μακεδονίας 1946–47

Το πρωτάθλημα της ΕΠΣ Μακεδονίας την περίοδο 1946-47 διεξήχθη σε τρεις κατηγορίες με τη συμμετοχή συνολικά 14 συλλόγων. Πρωταθλήτρια ανακηρύχθηκε η ομάδα του Μακεδονικού (έχοντας ως προπονητή την παλιά δόξα του Άρη, τον Νίκο Αγγελάκη ) που μαζί με το δεύτερο Ηρακλή συμμετείχαν στο Πανελλήνιο Πρωτάθλημα

## Α΄ Κατηγορία
Συμμετείχαν 6 σύλλογοι και το πρωτάθλημα κατέκτησε ο Μακεδονικός Ο αγώνας της 2ας Απριλίου 1947 μεταξύ Απόλλων Καλαμαριάς και Άρη διεκόπη στο 75ο λεπτό (με σκορ 0-0 μέχρι εκείνη τη στιγμή), όταν ο διαιτητής Οικονόμου, καταλόγισε πέναλτυ σε βάρος του Απόλλωνα και οι παίκτες της Καλαμαριάς επιτέθηκαν και έδειραν τον διαιτητή. Ο Απόλλων μηδενίστηκε και ο αγώνας κατακυρώθηκε με 2-0 υπερ του Άρη.

## Β΄ Κατηγορία
Συμμετείχαν 4 σύλλογοι:
*Μελιτεύς Θεσσαλονίκης
*ΜΕΝΤ
*Μαραθών Κουρί
*Αίας

## Γ΄ Κατηγορία

Συμμετείχαν 4 σύλλογοι. Δεν αγωνίστηκε η Αρμενική Ένωσις αλλά εντάχθηκαν οι Ακρίτες Συκεών. 
*Π.Ο. Ξηροκρήνης
*Θερμαϊκός Θεσσαλονίκης
*Ολυμπιακός Τερψιθέας
*ΑΠΣ Ακρίται Συκεών

## Παραπομπές

Κατηγορία:Εγχώρια ποδοσφαιρικά πρωταθλήματα 1946-1947
Κατηγορία:Ε.Π.Σ. Μακεδονίας
.to

**.to** είναι ο top-level domain κωδικός χώρας Internet  (ccTLD) για το Βασίλειο των Τόνγκα, σύμπλεγμα νησιών στον νότιο Ειρηνικό.

Η κυβέρνηση της Τόνγκα εμπορεύεται τα domain που ανήκουν στον ccTLD της σε κάθε ενδιαφερόμενο. O ccTLD *.to* χορηγείται από το Tonga Network Information Center (Τonic).

Επειδή το αγγλικό  συναντάται συχνά στην αγγλική γλώσσα ως πρόθεση, το ccTLD *.to* έγινε δημοφιλές για την δημιουργία εύκολα μνημονεύσιμων διευθύνσεων URL, πρακτική που ονομάζεται domain hack. Υπηρεσίες συντόμευσης/ανακατεύθυνσης URL με χρήση του συγκεκριμένου ccTLD (π.χ. go.to) είναι αρκετά δημοφιλείς. Άλλα domain hacks δεν χρησιμοποιούν το *to* ως πρόθεση, συμπεριλαμβανομένων της ιστοσελίδας του Daniel J. Bernstein, cr.yp.to, της ιστοσελίδας της λονδρέζικης εταιρίας ανάπτυξης ιστοσελίδων Potato, p.ota.to, και υπηρεσίες για uploading όπως το uloz.to (*σώσε το* στα τσεχικά και τα σλοβακικά).

Το αρκτικόλεξο «T.O.» είναι επίσης κοινό ψευδώνυμο για το Τορόντο στο Οντάριο του Καναδά και χρησιμοποιείται ως domain κωδικός πόλης, όπως αποδεικνύεται από δημοφιλείς ιστοσελίδες που σχετίζονται με το Τορόντο, όπως η www.dine.to και η www.jobs.to. Το domain αυτό  χρησιμοποιείται επίσης και για την πόλη του Τορίνο στην Ιταλία.

Όταν αγοράζονται τα domain .to, όλες οι τυπικές DNS λειτουργίες είναι δυνατές και τα καταχωρημένα σε αυτό σάιτ δεν απαιτείται να προβάλουν διαφημίσεις εκ μέρους το χορηγού του domain, δηλαδή της Tonico. Μερικά domain είναι δωρεάν όπως το *.edu.to*, αλλά μόνο σε εκπαιδευτικά ιδρύματα της Τόνγκα.

Το *.to* είναι ένα από τα λίγα ccTLDs που (επίσημα) δεν διατηρεί (δημόσια) βάση δεδομένων WHOIS, ώστε να παρέχει πληροφορίες για τα πρόσωπα που έχουν καταχωρήσει τα εκάστοτε *.to* domain. Είναι δυνατή η επικοινωνία με τα πρόσωπα αυτά μέσω της διεύθυνσης tonic.to πληκτρολογώντας το domain τους στο πεδίο αναζήτησης κάτω από το "New Domain Name".

Το top-level domain *.to* είχε A record και HTTP server τουλάχιστον από το 1998.

## Παραπομπές


## Εξωτερικοί σύνδεσμοι
* Καταχώριση .ΝΑ domains
* IANA .to whois information 

Κατηγορία:Top-level domains
Ανατολική ανδαλουσιανική διάλεκτος

Η **ανατολική ανδαλουσιανική διάλεκτος** είναι μία εκ των νότιων διαλέκτων της ισπανικής γλώσσας στην Ιβηρική χερσόνησο. Παρότι τα ανδαλουσιανικά ιδιώματα συχνά εντάσσονται σε μια κοινή **ανδαλουσιανική διάλεκτο**, οι διαφορές μεταξύ των δύο κύριων ιδιωματικών μπλοκ είναι τέτοιες που κάνουν απαραίτητη τη διαφοροποίησή τους, ακολουθώντας ταυτόχρονα το έτερο διακριτικό κριτήριο της ισπανικής διαλεκτολογίας μεταξύ δυτικών και ανατολικών διαλέκτων. Η ανατολική διάλεκτος εκτείνεται στο τέως Βασίλειο της Γρανάδας (επαρχίες της Γρανάδας και Αλμερία), στην επαρχία της Χαέν και εν μέρει σε αυτές της Μάλαγα και Κόρδοβας και χαρακτηρίζεται από μια αυξομειούσα χρήση ανά περιοχή και κοινωνική ομάδα.

Ιδιαίτερο χαρακτηριστικό της ανατολική ανδαλουσιανικής διαλέκτου αποτελεί η ύπαρξη τριών φωνηέντων που δεν υφίστανται στο γενικότερο φωνολογικό σύστημα της ισπανικής. Αυτά είναι τα ανοικτά /ɛ, æ, ɔ/ που διαφοροποιούν ζεύγη όπου ετυμολογικά εμφανιζόταν ένα /s/ σε έξοδο συλλαβής όπως στον πληθυντικό των ουσιαστικών /kasa/ 'σπίτι' έναντι /kasæ/ 'σπίτια'. Δεν υφίσταται ευρέως η σύγχυση των συριστικών (θεθέο και σεσέο) αν και το /s/ πραγματώνεται με τη ράχη της γλώσσας και όχι με τη μύτη της όπως στις βόρειες διαλέκτους.

Σε μεγάλο βαθμό τα ιδιώματα που ανήκουν στην ανατολική διάλεκτο (μαζί με ορισμένα της δυτικής όπως αυτά της Μάλαγα) τείνουν προς τη διαλεκτική ισοπέδωση με τη διάλεκτο της Καστίλης-Λα Μάντσα, μια μεταβολή που πρωταγωνιστούν οι νέοι ομιλητές.

## Παραπομπές


Κατηγορία:Νότιες διάλεκτοι της ισπανικής γλώσσας
Ιωάννης Φίλιος

Ο **Ιωάννης Φίλιος** ήταν Έλληνας πολιτικός.

## Βιογραφικά στοιχεία

Καταγόταν από την Ήπειρο και ιδιώτευσε ως δικηγόρος στη Λάρισα.

Εξελέγη βουλευτής Λάρισας στις εκλογές του 1885 και επανεξελέγη σε αυτές του 1890, του 1902 και του 1906.

Κατηγορία:Βουλευτές Λάρισας
Αναστάσιος Ζαρμάνης

Ο **Αναστάσιος Ζαρμάνης** ήταν Έλληνας πολιτικός.

## Βιογραφικά στοιχεία

Γεννήθηκε στην Καστανιά Καρδίτσας και μεγάλωσε στη Λάρισα. Σπούδασε ιατρική στο Πανεπιστήμιο Αθηνών. Στις εκλογές του 1899 εξελέγη δήμαρχος Λάρισας, θέση στην οποία παρέμεινε μέχρι το 1903. Κατά τη διάρκεια της θητείας του δημιουργήθηκε το δημοτικό νεκροταφείο Λάρισας.

Εξελέγη βουλευτής Λάρισας στις εκλογές του 1881 και επανεξελέγη σε αυτές του 1887.

## Παραπομπές


## Εξωτερικοί σύνδεσμοι
*Αναστάσιος Ζαρμάνης στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Λάρισας
Κατηγορία:Δήμαρχοι Λαρισαίων
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κωνσταντίνος Καρακίτης

Ο **Κωνσταντίνος Καρακίτης** ήταν Έλληνας πολιτικός.

## Βιογραφικά στοιχεία

Εξελέγη βουλευτής Λάρισας στις εκλογές του 1902 και επανεξελέγη σε αυτές του 1905.

Απεβίωσε το 1934.

## Παραπομπές


Κατηγορία:Βουλευτές Λάρισας
Ισπανική διάλεκτος της Μούρθια

Η **μουρθιανική διάλεκτος** (ενδώνυμο: murciano) είναι μία από τις νότιες διαλέκτους της ισπανικής γλώσσας στην Ιβηρική χερσόνησο. Εκτείνεται στο μεγαλύτερο μέρος της περιοχής της Μούρθια και στις γειτονικές επαρχίες του Αλμπαθέτε, Χαέν, Γρανάδας και Αλικάντε γύρω από την κοιλάδα του ποταμού Σεγούρα. Παρότι ομοιάζει αρκετά στην ανατολική ανδαλουσιανική διάλεκτο διαθέτει ιδιαίτερα χαρακτηριστικά που το διαχωρίζουν από αυτή όπως μια αξιοπρόσεκτη αραγωνική, καταλανική και μοζαραβική επιρροή κυρίως σε επίπεδο λεξιλογίου και μορφολογίας. Σε αγροτικές κοινότητες της Περιοχής της Μούρθια και της Οριουέλα υφίσταται επίσης ένα αρχαΐζον ιδίωμα ονόματι πανότσο που χαρακτηρίζεται από αυξημένη επιρροή των καταλανικών η χρήση του οποίου είναι πλέον ιδιαίτερα περιορισμένη.

Η μουρθιανική είναι μία από τις μεταβατικές διαλέκτους μεταξύ των ισπανικών και των καταλανικών, γεγονός που οφείλεται στην ιστορική εξέλιξη του μετοικισμού στην περιοχή αρχικά Καστιλιανών (περίοδος της κατάκτησης της περιοχής από την Καστίλη, μέσα 13ου αιώνα) και στη συνέχεια καταλανόφωνων από τη Βόρεια Καταλονία και τη Βαλένθια (επικοισμό από Ιάκωβο Α' και Πέτρο Γ' ως αποτέλεσμα των συνοριακών ανακατατάξεων στην περιοχή).

## Παραπομπές

Κατηγορία:Νότιες διάλεκτοι της ισπανικής γλώσσας

Κατηγορία:Περιοχή της Μούρθια
Αθανάσιος Οικονόμου

Ο **Αθανάσιος Οικονόμου** ή **Καραγκούνης** ήταν Έλληνας πολιτικός.

## Βιογραφία
Γεννήθηκε στη Νίκαια Λάρισας. Υπήρξε δήμαρχος Αμπελακίων (1894).

Στις 21 Οκτωβρίου 1886, σε επαναληπτική εκλογή, εξελέγη βουλευτής Λάρισας.

## Παραπομπές


Κατηγορία:Βουλευτές Λάρισας
Μιχαήλ Σάπκας

Ο **Μιχαήλ Σάπκας** (1873–1956) ήταν Έλληνας πολιτικός.

## Βιογραφικά στοιχεία

Γεννήθηκε στο Μεγάροβο και μεγάλωσε στη Λάρισα. Σπούδασε ιατρική στο Πανεπιστήμιο Αθηνών. Υπήρξε ιδρυτής του Μακεδονικού Συλλόγου Λάρισας καθώς και οργανωτής σώματος Μακεδονομάχων.

Στις δημοτικές εκλογές του 1907 εξελέγη δημοτικός σύμβουλος με τον συνδυασμό του δημάρχου Αχιλλέα Αστεριάδη. Εξελέγη δήμαρχος Λάρισας στις εκλογές του 1914, αναγκάστηκε, όμως, να παραιτηθεί από τη θέση του μετά το ξέσπασμα του κινήματος της Εθνικής Άμυνας. Εξελέγη για δεύτερη φορά στις δημοτικές εκλογές του 1925 και επανεξελέγη σε αυτές του του 1929 ενώ διετέλεσε δήμαρχος και για ένα μικρό χρονικό διάστημα κατά το έτος 1934. Κατά τη διάρκεια της θητείας του ίδρυσε δημοτικό ωδείο, δημοτική βιβλιοθήκη και μουσείο, ολοκλήρωσε τα έργα της ύδρευσης, του ηλεκτροφωτισμού της πόλης, των σφαγείων και της νέας αγοράς, εξασφάλισε τα απαραίτητα κονδύλια για την κατασκευή διδακτηρίων ενώ παραχώρησε έκταση δεκαπέντε (15) στρεμμάτων για την ανέγερση του Σταδίου Αλκαζάρ.

Υπήρξε υποψήφιος βουλευτής στις εκλογές του Νοεμβρίου 1910 και του 1912 χωρίς όμως επιτυχία. Εξελέγη βουλευτής Λάρισας στις εκλογές του 1920 και επανεξελέγη σε αυτές του 1936 με την υποστήριξη του Λαϊκού Κόμματος.

Ήταν παντρεμένος με την Ίουλία Λογιωτάτου, κόρη του Αχιλλέα Λογιωτάτου, και είχαν αποκτήσει δύο παιδιά την Αλκμήνη και τον Αλέκο.
## Παραπομπές


Κατηγορία:Βουλευτές Λάρισας
Κατηγορία:Δήμαρχοι Λαρισαίων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Μακεδόνες
Λεωνίδας Αναγνώστου

Ο **Λεωνίδας Αναγνώστου** (1851 - 1925) ήταν Έλληνας πολιτικός.

## Βιογραφικά στοιχεία

Γεννήθηκε στον Μώλο Φθιώτιδας και σπούδασε νομικά στο Πανεπιστήμιο Αθηνών. Υπήρξε πρόεδρος του Δικηγορικού Συλλόγου Λάρισας.

Εξελέγη βουλευτής Λάρισας στις εκλογές του Αυγούστου 1910 και επανεξελέγη σε αυτές του Νοεμβρίου 1910.

Απεβίωσε το 1925.

## Παραπομπές


Κατηγορία:Βουλευτές Λάρισας
Κάστρο του Στέρλινγκ

Το ** Κάστρο του Στέρλινγκ **(*Stirling Caste*), που βρίσκεται κοντά στην πόλη Στέρλινγκ, είναι ένα από τα μεγαλύτερα και πιο σημαντικά κάστρα στη Σκωτία, τόσο από ιστορική, όσο και από αρχιτεκτονική άποψη. Το κάστρο βρίσκεται στην κορυφή του Λόφου του Κάστρου, έναν απόκρημνο βράχο που αποτελεί μέρος του οροπεδίου του Στέρλινγκ. Περιβάλλεται στις τρεις πλευρές από απότομους βράχους, που του δίνουν ισχυρή αμυντική θέση. Η στρατηγική του θέση, που προφύλασσε αυτό που ήταν μέχρι τη δεκαετία του 1890 το απώτατο σημείο διέλευσης του ποταμού Φορθ, το έχει κάνει σημαντικό οχυρό από την αρχαιότητα. Τα περισσότερα από τα κύρια κτίρια του κάστρου χρονολογούνται από τον δέκατο πέμπτο και δέκατο έκτο αιώνα. Μερικές δομές του δέκατου τέταρτου αιώνα παραμένουν, ενώ οι εξωτερικές οχυρώσεις προς την πόλη χρονολογούνται από τις αρχές του δέκατου όγδοου αιώνα.

Πριν από την ένωση με την Αγγλία, το κάστρο του Στέρλινγκ ήταν επίσης ένα από τα πιο πολυχρησιμοποιημένα βασιλικά κτίρια της Σκωτίας, και ως παλάτι, και ως φρούριο. Αρκετοί Σκωτσέζοι Βασιλείς και Βασίλισσες έχουν στεφθεί στο Στέρλινγκ, μεταξύ αυτών και η Μαρία Στιούαρτ το 1542, ενώ άλλοι γεννήθηκαν ή πέθαναν εκεί. Το κάστρο πολιορκήθηκε τουλάχιστον οκτώ φορές, συμπεριλαμβανομένων αρκετών κατά τη διάρκεια των Πολέμων για την Ανεξαρτησία της Σκωτίας, με την τελευταία να είναι το 1746, όταν ο Bonnie Prince Charlie προσπάθησε ανεπιτυχώς να καταλάβει το κάστρο. Το κάστρο του Στέρλινγκ είναι σήμερα αναγνωρισμένο ως αρχαίο μνημείο και τουριστικό αξιοθέατο που το διαχειρίζεται η Υπηρεσία *Historic Scotland*.

## Εξωτερικοί σύνδεσμοι
* 

Στερλινγκ
Κατηγορία:Σκωτία
Νικόλαος Φίλιος

Ο **Νικόλαος Φίλιος** ήταν Έλληνας πολιτικός.

## Βιογραφικά στοιχεία

Γεννήθηκε στην Πάτρα και σπούδασε ιατρική στο Πανεπιστήμιο Αθηνών. Υπήρξε δημοτικός σύμβουλος Λάρισας καθώς και διευθυντής του υποκαταστήματος της Λαϊκής Τράπεζας στην Λάρισα.

Εξελέγη βουλευτής Λάρισας στις εκλογές του Δεκεμβρίου 1915 και επανεξελέγη σε αυτές του 1920.

Απεβίωσε στην Αθήνα.

## Παραπομπές


Κατηγορία:Βουλευτές Λάρισας
Δημήτριος Οικονόμου

Ο **Δημήτριος Οικονόμου** ήταν Έλληνας πολιτικός.

## Βιογραφικά στοιχεία

Γεννήθηκε στα Αμπελάκια. Το 1904 εξελέγη δήμαρχος Αμπελακίων.

Εξελέγη βουλευτής Λάρισας στις εκλογές του Αυγούστου 1910 και επανεξελέγη σε αυτές του Νοεμβρίου 1910 και, ως βουλευτής Κοζάνης, του Μαΐου 1915.

Απεβίωσε στην Αθήνα.

## Παραπομπές


Κατηγορία:Βουλευτές Λάρισας
Κατηγορία:Βουλευτές Κοζάνης
Γεώργιος Δρίβας

Ο **Γεώργιος Δρίβας** ήταν Έλληνας πολιτικός.

## Βιογραφικά στοιχεία

Γεννήθηκε στη Μελία Λάρισας.

Εξελέγη βουλευτής Λάρισας στις εκλογές του Νοεμβρίου 1910. Ασχολήθηκε επισταμένως με το αγροτικό ζήτημα.

Απεβίωσε το 1925.

## Παραπομπές


## Εξωτερικοί σύνδεσμοι
*Γεώργιος Δρίβας στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Λάρισας
Κωνσταντίνος Μαρκίδης

Ο **Κωνσταντίνος Μαρκίδης** (1836 - ;) ήταν Έλληνας πολιτικός.

## Βιογραφικά στοιχεία

Γεννήθηκε στη Λάρισα και σπούδασε νομικά στο Πανεπιστήμιο Αθηνών. Το 1897 διορίστηκε από τους Οθωμανούς δήμαρχος Λάρισας, θέση στην οποία παρέμεινε μέχρι το 1898, οπότε και υπέβαλε την παραίτησή του.

Εξελέγη βουλευτής Λάρισας στις εκλογές του 1887.

## Παραπομπές


Κατηγορία:Βουλευτές Λάρισας
Κατηγορία:Δήμαρχοι Λαρισαίων
Σπύρος Μαρκίδης

Ο **Σπύρος Μαρκίδης** (1873 - 1913) ήταν Έλληνας πολιτικός.

## Βιογραφικά στοιχεία

Γεννήθηκε στη Λάρισα, ήταν γιος του Κωνσταντίνου Μαρκίδη και σπούδασε ιατρική στο Πανεπιστήμιο Αθηνών.

Εξελέγη βουλευτής Λάρισας στις εκλογές του Αυγούστου 1910.

Απεβίωσε στη Λάρισα από τύφο που κόλλησε στο νοσοκομείο της πόλης, όπου υπηρετούσε ως έφεδρος Ανθυπίατρος.

## Παραπομπές


Κατηγορία:Βουλευτές Λάρισας
Κωνσταντίνος Οικονομίδης (βουλευτής)

Ο **Κωνσταντίνος Οικονομίδης** ήταν Έλληνας πολιτικός.

## Βιογραφικά στοιχεία
Σπούδασε νομικά στο Πανεπιστήμιο Αθηνών. Υπήρξε ιδρυτής της τράπεζας Λάρισας, καθώς και διευθυντής του υποκαταστήματος της Αγροτικής Τράπεζας στην Λάρισα.

Εξελέγη βουλευτής Κοζάνης στις εκλογές του Μαΐου 1915 και επανεξελέγη σε αυτές του Δεκεμβρίου 1915.

## Παραπομπές


Κατηγορία:Βουλευτές Κοζάνης
Στέφανος Αναστασιάδης

Ο **Στέφανος Αναστασιάδης** (1878 - ;) ήταν Έλληνας πολιτικός.

## Βιογραφικά στοιχεία

Γεννήθηκε στη Λάρισα και σπούδασε νομικά στο Πανεπιστήμιο Αθηνών. Ιδιώτευσε ως δικηγόρος στην Αθήνα και την Λάρισα.

Εξελέγη σε επαναληπτική εκλογή στις 16 Ιουνίου 1913 βουλευτής Λάρισας και επανεξελέγη στις εκλογές του 1923 και  του 1928.

## Παραπομπές


Κατηγορία:Βουλευτές Λάρισας
Λάμπρος Λάμπρου (βουλευτής)

Ο **Λάμπρος Λάμπρου** (1876 - ;) ήταν Έλληνας πολιτικός.

## Βιογραφικά στοιχεία

Γεννήθηκε στον Τύρναβο, ήταν γιος του δικηγόρου Νικολάου Λάμπρου και σπούδασε ιατρική στο Πανεπιστήμιο Αθηνών. Υπήρξε πρόεδρος της κοινότητας Τυρνάβου.

Εξελέγη βουλευτής Τυρνάβου στις εκλογές του 1923.

Γιος του ήταν ο Νικόλαος Λάμπρου, ιατρός.

## Παραπομπές


Κατηγορία:Βουλευτές Τυρνάβου
Ελευθέριος Γκόλτσιος

Ο **Ελευθέριος Γκόλτσιος** ήταν Έλληνας πολιτικός.

## Βιογραφικά στοιχεία

Γεννήθηκε στον Τύρναβο και σπούδασε ιατρική στο Πανεπιστήμιο Αθηνών. Το 1922 εγκαταστάθηκε στη Θεσσαλονίκη.

Εξελέγη βουλευτής Λάρισας στις εκλογές του Αυγούστου 1910.

## Παραπομπές


## Εξωτερικοί σύνδεσμοι
*Ελευθέριος Γκόλτσιος στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Λάρισας
Ισλαμικοί Αγώνες Αλληλεγγύης 2017

Ο **IV Αγώνες Ισλαμικής Αλληλεγγύης** είναι μια πολυεθνική αθλητική εκδήλωση, που έγινε στο Μπακού του Αζερμπαϊτζάν. Η τελετή της έναρξης έγινε στις 12 Μαΐου 2017 και της λήξης στις 22 Μαΐου 2017.

## Η απόφαση για τη διεξαγωγή
Η απόφαση για τη διεξαγωγή των Τέταρτων Αγώνων Ισλαμικής Αλληλεγγύης στην πρωτεύουσα του Αζερμπαϊτζάν, Μπακού, λήφθηκε 24 Ιουλίου 2013 στη Σαουδική Αραβία, στη Γενική Συνέλευση της Αθλητικής Ομοσπονδίας των Ισλαμικών Αγώνων Αλληλεγγύης. 
Στα πλαίσια της Γενικής Συνέλευσης παρουσιάστηκε και η νικήτρια υποψηφιότητα, του Μπακού, σε ένα βιβλίο με τίτλο «Μπακού -2017» όπου αναφέρονταν οι λεπτομέρειες της διοργάνωσης στο Μπακού.

## Οργανωτική Επιτροπή
Με διάταγμα του Προέδρου του Αζερμπαϊτζάν Ιλχάμ Αλίγιεφ στις 18 Σεπτεμβρίου 2015 ιδρύθηκε η *Οργανωτική Επιτροπή των Τέταρτων Αγώνων Ισλαμικής Αλληλεγγύης στο Μπακού*.
Το μέλος της *Εκτελεστικής Επιτροπής της Εθνικής Ολυμπιακής Επιτροπής της Δημοκρατίας του Αζερμπαϊτζάν* , διορίστηκε Πρόεδρος της Οργανωτικής Επιτροπής.

## Τα εισιτήρια
Τα εισιτήρια για τη διοργάνωση άρχισαν να πωλούνται στις 19 Μαρτίου 2017.

Και τα 56 μέλη της «Αθλητικής Ομοσπονδίας Ισλαμικής Αλληλεγγύης» συμμετείχαν στους Αγώνες. Παρακάτω είναι λίστα όλων των συμμετεχόντων:
* Αφγανιστάν
* Αλβανία
* Αλγερία
* Αζερμπαϊτζάν
* Μπαχρέιν
* Μπανγκλαντές
* Μπενίν
* Μπρουνέι
* Μπουρκίνα Φάσο
* Καμερούν
* Τσαντ
* Κομόρες
* Τζιμπουτί
* Αίγυπτος
* Γκαμπόν
* Γκάμπια
* Γουινέα
* Γουινέα-Μπισσάου
* Γουιάνα
* Ινδονησία
* Ιράν
* Ιράκ
* Ακτή Ελεφαντοστού
* Ιορδανία
* Καζακστάν
* Κιργιζιστάν
* Λίβανος
* Μαλαισία
* Μαλδίβες
* Μάλι
* Μαυριτανία
* Μαρόκο
* Μοζαμβίκη
* Νίγηρας
* Νιγηρία
* Ομάν
* Πακιστάν
* Παλαιστίνη
* Κατάρ
* Σαουδική Αραβία
* Σενεγάλη
* Σιέρρα Λεόνε
* Σομαλία
* Σουρινάμ
* Συρία
* Τατζικιστάν
* Τόγκο
* Τυνησία
* Τουρκία
* Τουρκμενιστάν
* Ουγκάντα
* Ηνωμένα Αραβικά Εμιράτα
* Ουζμπεκιστάν
* Υεμένη

Κατηγορία:Αθλητικές διοργανώσεις
Κατηγορία:Πολυαθλητικές διοργανώσεις το 2017
Λάμπρος Λάμπρου

Το ονοματεπώνυμο **Λάμπρος Λάμπρου** αναφέρεται στους:

* Λάμπρο Λάμπρου, ποδοσφαιριστή
* Λάμπρο Λάμπρου, βουλευτή
Αθανάσιος Ζαφειριάδης

Ο **Αθανάσιος Ζαφειριάδης** ήταν Έλληνας πολιτικός.

## Βιογραφικά στοιχεία

Γεννήθηκε στον Τύρναβο. Υπήρξε δήμαρχος Τυρνάβου.

Εξελέγη βουλευτής Τυρνάβου στις εκλογές του 1881.

Γιος του ήταν ο Αλέξανδρος Ζαφειριάδης, δικηγόρος, που σκοτώθηκε στους Βαλκανικούς Πολέμους.

## Παραπομπές


## Εξωτερικοί σύνδεσμοι
*Αθανάσιος Ζαφειριάδης στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Τυρνάβου
Μιχαήλ Μπούρας

Ο **Μιχαήλ Μπούρας** (1885 - ;) ήταν Έλληνας πολιτικός.

## Βιογραφικά στοιχεία

Γεννήθηκε στην Αγιά Λάρισας και σπούδασε νομικά στο Πανεπιστήμιο Αθηνών. Υπήρξε δημοτικός σύμβουλος Λάρισας.

Στις γερουσιαστικές εκλογές του 1932 εξελέγη γερουσιαστής Λάρισας για τριετή θητεία. Έπειτα, στις εκλογές του 1935, εξελέγη βουλευτής Λάρισας με το Λαϊκό Κόμμα.

## Παραπομπές


Κατηγορία:Βουλευτές Λάρισας
Κατηγορία:Έλληνες γερουσιαστές
Άνοιγμα του αξιωματικού

Το **άνοιγμα του αξιωματικού** *(Bishop's Opening) είναι [[Άνοιγμα (σκάκι)|άνοιγμα]] στο [[σκάκι]] το οποίο χαρακτηρίζεται από τις κινήσεις (σε [[αλγεβρική σκακιστική γραφή]])*
# ε4 ε5
# Αγ4

## Εξωτερικοί σύνδεσμοι
Αγγλόφωνα βικιβιβλία: 

Κατηγορία:Σκακιστικά ανοίγματα
Δημήτριος Κουτσουμπλής

Ο **Δημήτριος Κουτσουμπλής** ήταν Έλληνας πολιτικός.

## Βιογραφικά στοιχεία

Γεννήθηκε στα Φάρσαλα.

Εξελέγη βουλευτής Λάρισας στις εκλογές του 1887.

Ήταν παντρεμένος και είχε αποκτήσει δύο γιους: τον Βύρωνα, υπάλληλο Εθνικής Τράπεζας, και τον Μιχαήλ, αξιωματικό του μηχανικού.

## Παραπομπές


Κατηγορία:Βουλευτές Λάρισας
Ισπανική διάλεκτος της Εξτρεμαδούρα

Η **εξτρεμενική διάλεκτος** (ενδώνυμο: dialecto extremeño ή castúo) είναι μία από τις νότιες διαλέκτους της ισπανικής γλώσσας στην Ιβηρική χερσόνησο. Εκτείνεται στο μεγαλύτερο μέρος της αυτοδιοικούμενης περιφέρειας της Εξτρεμαδούρα στην κεντρο-δυτική Ισπανία. Διαφοροποιείται από τη γειτονική διάλεκτο της Καστίλης-Λα Μάντσα λόγω της διατήρησης του δασέως αλλόφωνου [h] σε θέσεις όπως το ετυμολογικό αρχικό  των λατινικών (π.χ. harina), ως αλλόφωνο του τριβόμενου υπερωικού paja [paha] και του /-s/ σε συλλαβική έξοδο, χαρακτηριστικά που με τη σειρά του την πλησιάζουν στα γειτονικά ανατολικά ανδαλουσιανικά ιδιώματα.

Ο όρος καστούο αναφέρεται στη λογοτεχνική μορφή της διαλέκτου όπως αποτυπώθηκε στη δεκαετία του 1920 από τον ποιητή Λουίς Τσαμίθο Τριγέρος.

## Παραπομπές


Κατηγορία:Νότιες διάλεκτοι της ισπανικής γλώσσας
Κατηγορία:Εξτρεμαδούρα
Αλκιβιάδης Ριζιώτης

Ο **Αλκιβιάδης Ριζιώτης** (1883 - 1953) ήταν Έλληνας πολιτικός.

## Βιογραφικά στοιχεία
Γεννήθηκε στα Φάρσαλα και σπούδασε ιατρική στο Πανεπιστήμιο Αθηνών. Υπήρξε πρόεδρος της κοινότητας Φαρσάλων.

Εξελέγη βουλευτής Λάρισας στις εκλογές του 1932 και επανεξελέγη βουλευτής Φαρσάλων στις εκλογές του 1933.

Ο γιος του, Ιάσων, εξελέγη επίσης βουλευτής και δήμαρχος Φαρσάλων.

## Παραπομπές


Κατηγορία:Βουλευτές Λάρισας
Κατηγορία:Βουλευτές Φαρσάλων
Ισπανική διάλεκτος των Κανάριων Νήσων

Η **ισπανική διάλεκτος των Κανάριων Νήσων** (ενδώνυμο: español canario) είναι μία εκ των νότιων διαλέκτων της ισπανικής γλώσσας και ομιλείται από τα περίπου δύο εκατομμύρια κατοίκων του ομώνυμου αρχιπέλαγους. Τυπολογικά βρίσκεται μεταξύ των πιο εξελιγμένων νοτίων διαλέκτων της Ιβηρικής όπως τα δυτικά ανδαλουσιανικά και διαλέκτους της ισπανόφωνης Αμερικής όπως αυτή της Καραϊβικής. Συμμερίζεται με τα ανδαλουσιανικά φωνολογικά χαρακτηριστικά όπως τη σύγχυση των μεσαιωνικών συριστικών με αποκλειστική πραγμάτωση ενός φατνιακού συριστικού (σεσέο) και του πλάγιου ουρανικού με το αντίστοιχο προσεγγιστικό (αποπλαγιοποίηση), δάσυνση του φατνιακού τριβόμενου /s/ σε συλλαβική έξοδο ενώ παρουσιάζει πρωτότυπα χαρακτηριστικά όπως την ουρανικοποίηση του προουρανικού προστριβόμενου φωνήματος ( /t͡ʃ/> [**ɟ**]) και την ηχηροποίηση άηχων κλειστών (π.χ. *los zapatos*>[lozabadoh]). Στο λεξικό παρουσιάζει ιδιαίτερες επιρροές από την πορτογαλική.

Δεν υφίσταται κάποιο περιφερειακό πρότυπο κύρους που να ενσωματώνει το σύνολο των χαρακτηριστικών των ιδιωμάτων των νήσων του αρχιπελάγους, παρά την ύπαρξη μιας μικτής υψηλής ιδιολέκτου των ανώτερων τάξεων που ενσωματώνει στοιχεία από την πρότυπη ισπανική και τα κανάρια ιδιώματα.

## Παραπομπές


Κατηγορία:Νότιες διάλεκτοι της ισπανικής γλώσσας
Κατηγορία:Κανάριες νήσοι
Χρίστος Παναγιούλας

Ο **Χρίστος Παναγιούλας** (1882 - ;) ήταν Έλληνας πολιτικός.

## Βιογραφικά στοιχεία

Γεννήθηκε στο Δομοκό, ήταν γιος του Αθανάσιου Παναγιούλα και σπούδασε νομικά στο Πανεπιστήμιο Αθηνών.

Εξελέγη βουλευτής Δομοκού με το Λαϊκό Κόμμα στις εκλογές του 1933 και επανεξελέγη, ως βουλευτής Φθιωτιδοφώκιδος με το Λ.Κ. στις εκλογές του 1946 και, ως βουλευτής Δομοκού, με τον Ελληνικό Συναγερμό, στις εκλογές του 1952.

## Παραπομπές


Κατηγορία:Βουλευτές Δομοκού
Κατηγορία:Βουλευτές Φθιωτιδοφωκίδας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το Λαϊκό Κόμμα
Τιμολέων Γεωργιάδης

Ο **Τιμολέων Γεωργιάδης** (1898 - ;) ήταν Έλληνας πολιτικός.

## Βιογραφικά στοιχεία

Γεννήθηκε στο Λιβάδι της Ελασσόνας και σπούδασε νομικά στο Πανεπιστήμιο Αθηνών.

Εξελέγη βουλευτής Ελασσώνας με το Λαϊκό Κόμμα στις εκλογές του 1933 και επανεξελέγη στις εκλογές του 1935.

## Παραπομπές


## Εξωτερικοί σύνδεσμοι
*Τιμολέων Γεωργιάδης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Ελασσόνας
Ιωάννης Γιαμούζης

Ο **Ιωάννης Γιαμούζης** (1870 - ;) ήταν Έλληνας πολιτικός.

## Βιογραφικά στοιχεία

Γεννήθηκε σε χωριό της Ελασσόνας και σπούδασε ιατρική στο Πανεπιστήμιο Αθηνών.

Εξελέγη βουλευτής Λάρισας στις εκλογές του Μαΐου 1915 και επανεξελέγη, ως βουλευτής Ελασσόνας στις εκλογές του 1923 και του 1928.

## Παραπομπές


## Εξωτερικοί σύνδεσμοι
*Ιωάννης Γιαμούζης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Λάρισας
Κατηγορία:Βουλευτές Ελασσόνας
Ανδρέας Κόρακας

Ο **Ανδρέας Κόρακας** (1882 - ;) ήταν Έλληνας πολιτικός.

## Βιογραφικά στοιχεία

Γεννήθηκε στη Μαγούλα της Ελασσόνας και σπούδασε νομικά.

Εξελέγη βουλευτής Λάρισας στις εκλογές του Μαΐου 1915 και επανεξελέγη στις εκλογές του 1923 και, ως βουλευτής Ελασσόνας στις εκλογές του 1926.

Απεβίωσε το 1932. Γιος του ήταν ο Χρήστος Κόρακας.

## Παραπομπές


Κατηγορία:Βουλευτές Λάρισας
Κατηγορία:Βουλευτές Ελασσόνας
Χαρίλαος Ζαρίμπας

Ο **Χαρίλαος Ζαρίμπας** (1881 - 1927) ήταν Έλληνας πολιτικός.

## Βιογραφικά στοιχεία

Γεννήθηκε στο Δομοκό και υπήρξε δήμαρχος Θαυμακού.

Εξελέγη βουλευτής Φθιωτιδοφώκιδος στις εκλογές του Μαΐου 1915.

Απεβίωσε το 1927.

## Παραπομπές


## Εξωτερικοί σύνδεσμοι
*Χαρίλαος Ζαρίμπας στον ''Πανδέκτη'', του Εθνικού Ιδρύματος Ερευνώνν

Κατηγορία:Βουλευτές Φθιωτιδοφωκίδας
Νικόλαος Καραστέργιος

Ο **Νικόλαος Καραστέργιος** ήταν Έλληνας πολιτικός.

## Βιογραφικά στοιχεία

Καταγόταν από τη Λάρισα και σπούδασε νομικά.

Εξελέγη βουλευτής Λάρισας στις εκλογές του 1892 και επανεξελέγη στις εκλογές του 1899 και του 1906.

## Παραπομπές


Κατηγορία:Βουλευτές Λάρισας
Βασίλειος Σηλυβρίδης

Ο **Βασίλειος Σηλυβρίδης** ήταν Έλληνας πολιτικός.

## Βιογραφικά στοιχεία

Ήταν έμπορος. Το 1898 αντικατέστησε στη δημαρχία Λάρισας τον Αναστασιάδη παραμένοντας μέχρι και το 1899 στον δημαρχιακό θώκο.

Εξελέγη βουλευτής Λάρισας στις εκλογές του Νοεμβρίου 1910.

## Παραπομπές


Κατηγορία:Βουλευτές Λάρισας
Κατηγορία:Δήμαρχοι Λαρισαίων
Αναστάσιος Αβέρωφ

Ο **Αναστάσιος Αβέρωφ** ήταν Έλληνας πολιτικός.

## Βιογραφικά στοιχεία

Ήταν γιος του Μιχαήλ Αβέρωφ, γόνου της οικογένειας Αβέρωφ. Αδερφός του ήταν ο Γεώργιος Μ. Αβέρωφ.

Εξελέγη βουλευτής Λάρισας στις εκλογές του Νοεμβρίου 1910.

Γιος του ήταν ο Ευάγγελος Αβέρωφ - Τοσίτσας.

## Παραπομπές


Κατηγορία:Βουλευτές Λάρισας
Ιωάννης Ισχόμαχος

Ο **Ιωάννης Ισχόμαχος** ήταν Έλληνας πολιτικός.

## Βιογραφικά στοιχεία

Ήταν γιος του Κωνσταντίνου Ισχόμαχου και της Ιουλίας Προβελέγγιου, αδερφής του Αριστομένη Προβελέγγιου. Θείος του ήταν ο Φιλώτας Ισχόμαχος.

Εξελέγη βουλευτής Λάρισας στις εκλογές του 1905 και επανεξελέγη στις εκλογές του 1923 και του 1926 με το κόμμα του Βενιζέλου.

## Παραπομπές


Κατηγορία:Βουλευτές Λάρισας
Κατηγορία:Οικογένεια Προβελέγγιου
Φιλώτας Ισχόμαχος

Ο **Φιλώτας Ισχόμαχος** (1845 - 1900) ήταν Έλληνας στρατιωτικός, διπλωμάτης και πολιτικός.

## Βιογραφικά στοιχεία

Ήταν γιος του Γεώργιου Κ. Ισχόμαχου από τη Μακεδονία και της Καλυψούς. Αδερφός του ήταν ο Κωνσταντίνος Ισχόμαχος, με τον οποίο είχε αγωνιστεί για την απελευθέρωση της Θεσσαλίας.

Εξελέγη βουλευτής Λάρισας στις εκλογές του 1895.

Αυτοκτόνησε το 1900 για οικονομικούς λόγους.

## Παραπομπές


Κατηγορία:Βουλευτές Λάρισας
Κατηγορία:Έλληνες διπλωμάτες
Κατηγορία:Έλληνες αξιωματικοί του Στρατού Ξηράς
EZ Υδροχόου

Ο **EZ Υδροχόου** είναι τριπλό αστρικό σύστημα σε απόσταση 11,3 ετών φωτός από τον Ήλιο στον αστερισμό του Υδροχόου. Είναι επίσης γνωστό ως *Luyten 789-6* και *Gliese 866*. Και οι τρεις συνιστώσες του συστήματος είναι  ερυθροί νάνοι τύπου M. Το ζευγάρι EZ Υδροχόου AC έχει  φασματοσκοπική μορφή  διπλού αστέρα με τροχιά 3,8 ημερών και απόσταση 0,03&nbsp;AU. Αυτό το ζευγάρι μοιράζεται μία τροχιά με το στοιχείο EZ Υδροχόου Β μία περίοδο 823 ημερών. Το Α και Β στοιχεία του τριπλού συστήματος εκπέμπουν ακτίνες Χ.

Η διαμόρφωση του εσωτερικού δυαδικού ζεύγους μπορεί να επιτρέψει σε ένα εξωπλανήτη να βρίσκεται σε τροχιά κοντά στην κατοικήσιμη ζώνη. Ο EZ Υδροχόου πλησιάζει το Ηλιακό μας Σύστημα και σε 32.300 χρόνια, θα είναι σε ελάχιστη απόσταση περίπου 8,2 ετών φωτός από τον Ήλιο. Η προσομοίωση ChView δείχνει ότι σήμερα, το πλησιέστερο γειτονικό άστρο στο ΕZ Υδροχόου είναι ο Lacaille 9352 και απέχει 4,1 έτη φωτός.

## Δείτε επίσης
* Κατάλογος αστέρων του Υδροχόου
* Κατάλογος των κοντινότερων αστέρων

## Αναφορές

## Εξωτερικές συνδέσεις
* Εικόνα EZ Aquarii
* Solstation παρέχει σε κινούμενα σχέδια τις τροχιές του αστέρα καθώς και μια απεικόνιση της κατοικήσιμης ζώνης γύρω από EZ Υδροχόου Β.
Κατηγορία:Υδροχόος (αστερισμός)
Κατηγορία:Αστέρες εκλάμψεων
Κατηγορία:Αστέρες κύριας ακολουθίας τύπου M
Κατηγορία:Τριπλά αστρικά συστήματα
Κατηγορία:Φασματοσκοπικώς διπλοί αστέρες